Viime vuonna Suomessa sattui 788 koirahyökkäystä. Tänä vuonna niitä on heinäkuuhun mennessä sattunut lähes 500.

Tanskassa on koirahyökkäyksien takia kielletty tiettyjä koirarotuja vuodesta 2010 alkaen.

Raa

'

at koirahyökkäykset ovat nostaneet esille kysymyksen siitä, pitäisikö taistelukoirarotuja kieltää myös Suomessa.

Suomen Kennelliiton sadan suosituimman koirarodun listalta löytyy monissa maissa kielletty amerikanstaffordshirenterrieri.

Video: Miten toimia, kun koira hyökkää oman koiran kimppuun?

Suomessa on kesän aikana uutisoitu tapauksista, joissa koira on raadellut pienemmän koiran hengiltä.

Koirahyökkäykset ovat nostaneet esille kysymyksen siitä, pitäisikö taistelukoirarotuja kieltää myös Suomessa. Toistaiseksi hallitus ei ole linjannut mitään taistelukoiriin liittyen.

Muissa Euroopan maissa koirahyökkäykset ovat johtaneet toimenpiteisiin. Esimerkiksi Tanskassa on heinäkuusta 2010 lähtien ollut kiellettyä pitää, kasvattaa ja maahantuoda tiettyjä koirarotuja. Myös Saksassa Berliinissä on otettu käyttöön 12 koirarodun " musta lista " .

Tanskassa koirarotujen musta lista perustuu koirien tekemien hyökkäysten tilastointiin. Suomessa vastaavaa tilastoa ei toistaiseksi ole olemassa. Ainoa koirahyökkäyksiin liittyvä tilasto löytyy Poliisin tilastopalvelusta. Tilastoista löytyy tapaukset, jossa ilmoituksissa on käytetty sanoja " koira " ja " hyökkäys " . Tapauksia on tutkittu rikosnimikkeillä eläimen vartioimatta jättäminen, järjestyssääntörikkomus, muu tutkinta ja vammantuottamus. Koira on siis voinut hyökätä ihmisen tai toisen eläimen kimppuun. Tilastoissa ei kuitenkaan ole eritelty sitä, minkä rotuinen koira hyökkäyksessä on ollut kyseessä.

Viime vuonna hyökkäyksiä sattui yhteensä 788. Tänä vuonna heinänkuuhun mennessä tapauksia on ilmoitettu 494.

Suomen sadan suosituimman rodun listalla

Tanskan koiralain mustalta listalla on yksi rotu, joka löytyy Suomen Kennelliiton sadan suosituimman koirarodun listalta: sijalta 71 löytyvä amerikanstaffordshirenterrieri. Vuonna 2017 Suomen Kennelliitto rekisteröi amerikanstaffordshirenterriereitä 188 yksilöä. Edellisenä vuonna niitä rekisteröitiin hieman enemmän, 191.

Staffordshirenbullterrieriyhdistyksen puheenjohtaja Kaisa Metteri-Gold pitää valitettavana sitä, että amerikanstaffordshirenterrierit eli amstaffit ovat joissain maissa koirien mustalla listalla.

- Tanska ei suinkaan ole ainoa maa, joissa nämä koirat ovat kiellettyjä. Ne on kielletty myös Norjassa ja Englannissa, aikanaan ne olivat kiellettyjä myös Saksassa.

Metteri-Goldi kertoo, että hänen mielestään olisi harmi, jos amstaffit kiellettäisiin myös Suomessa. Hänen mukaansa amstaffien rooli taistelukoirana ei kuitenkaan varsinaisesti ole liioiteltu.

- Saahan se pahaa jälkeä, jos se pääsee tappelemaan. Koiraa hankittaessa on hyvä tietää, että ne eivät ole sosiaalisia keskenään. On yleinen harhakuva, että kaikki koirat tulevat toimeen keskenään, ei se välttämättä mene niin. Ne ovat eläimiä ja toimivat viettiensä varassa.

Metteri-Goldin mukaan amstaffit ovat kuitenkin kärsineet alusta asti huonosta maineesta. Hänen mielestään on valitettavaa, että rodusta puhutaan usein ainoastaan taistelukoirana, sillä se on hänen mukaansa ihana ihmisten ja lasten kanssa. Hän muistuttaa, että kyseessä ei ole automaattisesti aggressiivisesti käyttäytyvä koira. Taistelukoiran nimitys tulee rodun alkuperäisestä käyttötarkoituksesta.

- Ne on alkujaan kehitetty Englannissa vetämään miinakärryjä ahtaissa onkaloissa. Niissä haluttiin yhdistää terrierin sitkeys ja pitbullin vahvuus, Metteri-Gold kertoo.

Metteri-Goldin mukaan Suomessa amstaffeille tehdään paljon luonnetestejä, joista rotu saa hyviä tuloksia. Amstaffien leimaaminen koirahyökkäyksistä on hänen mielestään harhaanjohtavaa, sillä usein koirahyökkäyksissä kyseessä saattaa olla sekarotuinen koira, jota ei välttämättä ole kasvatettu asianmukaisissa oloissa.

- Nykyään jokainen voi ryhtyä koirankasvattajaksi ja sekoittaa rotuja. Usein on paljon myös sekarotuisia ja rekisteröimättömiä koiria, joista ei tavallinen ihminen pysty tunnistamaan, mikä rotu kyseessä. Minäkään en pysty aina erottamaan.

Metteri-Gold kuitenkin korostaa, että ihmisen kimppuun hyökkäävä amstaffi, tai minkä tahansa rotuinen koira, on epänormaali.

- Sellaisia koiria ei tarvita yhteiskunnassa.

Metteri-Gold on itse työskennellyt 20 vuoden ajan amstaffien kasvattajana. Henkilökohtaisesti hän ei ole törmännyt aggressiivisesti käyttäytyviin koiriin koskaan. Hänen mielestään viimeaikaisten koirahyökkäysten uutisointi on aiheuttanut vihamielisyyttä rotua kohtaan.

- Olen kuullut, että kadulla on heitelty kiviä amstaffia kävelyttäneen perään.